
Praefatio. 


Opusculi,  quod  in  manibus  habes,  L.  B.,  origo  haec 
est:  quum  per  duo  semestria  de  zoologia  disserentem  au¬ 
direm  Lichtenstein,  virum  quum  singulari  rerum  natu¬ 
ralium  doctrina  admirabilique  docendi  peritia  instructum, 
tum  ornithologiae  quam  maxime  gnarum,  in  animum  induxi 
materiam  quandam  ex  hac  disciplina  petitam  breviter 
tractare  libelloque  inde  composito  inaugurali  uti  disserta¬ 
tione.  Quod  mihi  eo  aptius  videbatur  consilium,  quoniam 
et  ipse  dudum  illa  rerum  naturalium  parte  delectabar  et 
discendi  mea  cupiditas  insignibus  viri  illius  Illustrissimi 
praeceptis,  quo  me  magistro  ac  duce  usum  gloriari  laeta- 
rique  nunquam  desinam,  magis  magisque  inflammabatur. 
Restat  denique,  ut  Te,  L.  B..  rogem  oremque,  ne  de  his 
studiorum  meorum  primitiis  acrius  severiusque  facias  ju¬ 
dicium.  Vale. 


Omnibus  temporibus  in  systematum  cognitione  maxime 
opera  dabatur,  ut  ex  varietate  rerum  naturalium  unitas,  h.  e. 
ratio  secundum  quoddam  unitatis  principium  composita  erue¬ 
retur.  Licet  quidem  negari  non  possit,  hanc  contentionem,  si  . 
modo  ejus  finis  contingi  potest,  solam  fortasse  rectam  esse, 
tamen  etiam  concedendum  est,  saepe  eam  nimis  extentam  ac 
neglectum  esse  illud,  nunquam  in  natura  ibi  analogias  esse 
quaerendas,  ubi  nullae  exstent.  Sed  utcunque  haec  res  se 
habet,  systema  rerum  naturalium  constanter  accurateque 
applicatum,  quippe  quod  universae  naturae  perspicue  ex¬ 
pressam  imaginem  referat,  maximo  iis  est  adjumento,  qui 
sive  docentes  sive  discentes  in  ambagibus  illis  fere  inex¬ 
plicabilibus  innumerabilium  et  generum  et  specierum  animum 
indefatigatum  servare  student.  Ad  quam  rem  demonstran¬ 
dam  breviter  clarissimum  illum  rerum  naturalium  perscru¬ 
tatorem  Suecicum  meminisse  sufficiet. 

Neminem  fere,  qui  aliquantum  modo  rebus  naturalibus 
operae  dedit,  fugere  arbitror,  qua  ratione  diversi  typi  in 
rebus  naturalibus  obvii  inde  a  basi  usque  ad  cacumen 
magis  magisque  suis  differentiis  atque  notis  inter  se  discre¬ 
pent,  id  quod  exemplo  dilucidius  fit.  In  natura  scilicet 
anorganica  tiro  saepenumero  fere  nullo  modo  singula  genera 
saxi  vel  terrae  discernere  potest.  Quanto  autem  facilius 

in  variis  plantis  discrimina  reperiuntur,  quot  notas,  ut  alia 
omittam,  jam  flores  foliaque  exhibent?  Quantumvis  vero 
inter  se  plantarum  ordines  atque  familiae  differant,  tamen 
earum  varietas  minime  comparabilis  est  cum  multitudine  et 
magnitudine  differentiarum,  quae  inter  diversas  animalium 
classes  intercedunt.  Quanta,  ut  unum  tantummodo  afferam 
exemplum  ex  una  eademque  classe  petitum,  inter  felem  et  • 
canem  existit  diversitas? 

Inter  omnes  autem  animalium  classes  separatio  ab  aliis 
nusquam  tam  perspicue  apparet  quam  in  avibus.  Aves 
enim  forma  atque  specie  ita  a  ceteris  animalibus  differunt, 
ut  omnis  accuratior  descriptio  ejus,  quod  avem  appellamus, 
illi,  qui  semel  hoc  animal  viderit,  paene  omnino  superva¬ 
canea  sit.  Aliter  habet  in  ceteris  animalibus  et  praesertim 
in  classibus  inferioribus,  ubi  de  ratione  singulas  familias 
disponendi,  auctores  multum  disceptant,  atque  adeo  etiam- 
nunc  incertum,  Lepidota,  quae  nuper  in  paludibus  et  flu¬ 
minibus  zonae  mediae  Africae  et  Americae  inventa  sunt, 
utrum  in  amphibiis,1)  an  in  piscibus2)  numeranda  sint. 
Quin  etiam  ex  amphibiis  Linnaeus  demum  classem  propriam 
composuit. 

Quamvis  vero  admodum  aperta  sit  et  distincta  avium 
a  ceteris  animalibus  sejunctio,  tamen  e  magna  illarum  inter 
se  aequabilitate  haud  exiguae  nobis  systematicum  ordinem 
constituentibus  redimdant  difficultates.  Quae  quantae  sint, 
omnes  et  antiquissimorum  et  nostrorum  temporum  zoologiae 
investigatores  sunt  experti.  Sic  Aristoteles:3)  (oQvi&tsj  idia 

de  /uoqicc  oklycc  dicty iqoura  iyovCtv  dkkrjXuiV  ttqos  de  tcc  alia  fwa 

xai  Ttj  /uo(jrfjj  iwv  /xoqlu)v  diccqsQoviuy  Similiter  Cuvier:4)  De 


1)  Vogfc, 

2)  Mueller. 

3)  De  part.  an.  Lib.  IV,  cap.  12.  pag.  692.  Ed.  Kekk. 

4)  Le  regne  animal  distribue  d'apres  son  organisation.  T.  I,  p.  300. 

toutes  les  classes  d’animaux,  celle  des  oiseaux  est  la  plus 
marquee,  celle  dont  les  especes  se  ressemblent  le  plus,  et 
qui  est  separee  de  toutes  les  autres  par  un  plus  grand  inter- 
valle;  et  c?est  en  meme  temps  ce  qui  rend  sa  subdivision 
plus  difficile. 

Haec  omnia,  quae  modo  diximus,  perpendentibus  nobis 
operae  pretium  visum  est  et  ea,  quae  inde  a  vetustissimis 
temporibus  usque  ad  nostram  aetatem  viri  docti  in  syste¬ 
matibus  ornithologiae  constituendis  assecuti  sint,  presse 
coneiseque  enarrare  et  diversis  inter  se  comparatis  conten¬ 
tionibus,  quod  systema  maxime  cum  litterarum  statu  ho¬ 
dierno  congruat,  statuere.  Potest  autem  tota  systematis 
avium  historia  in  duas  partes  dividi,  quarum  altera  ab  an¬ 
tiquissimis  temporibus  usque  ad  Linnaeum,  altera  a  Lin- 
naeo  ad  nostra  tempora  patet.  Itaque  nobis  quoque  syste¬ 
matum  historiam  perscripturis  consentaneum  videtur  has 
partes  deinceps  tractare. 


Pars  I. 

Omnis  doctrina  de  rerum  natura  initium  capit  ab 
Aristotele,  qui  primus  summa  ingenii  copia  quodlibet  scien¬ 
tiarum  genus  pervestigavit.  Sed  longum  est  copiosas  quae¬ 
stiones  sapientissimi  illius  Stagiritae  hic  exponere,  quare, 
ne  a  nostro  proposito  digrediamur,  illas  tantum,  quae  ad 
res  naturales  et  inprimis  ad  zoologiam  spectant  et  saepe 
apud  eum  inveniuntur,  contemplabimur.5) 

Diu  multumque  disceptatum  est  inter  scriptores  ac  ne 
nunc  quidem  satis  constat,  Aristoteles,  cujus  in  scriptis 
nihil  plane  de  systemate  expositum  reperiamus,  num  quod 

5)  Sed  facere  non  possumus,  quin  libri  nuper  editi,  qui  inscribitur 
„Aristoteles  Thierkunde  von  Meyer“,  grato  animo  mentionem  faciamus. 
Doctissimus  enim  auctor  et  comparatione  omnium,  quae  de  hoc  argu¬ 
mento  sunt  scripta,  et  sua  sententia  maximo  nobis  usui  fuit. 

habuerit  et  si  quod  habuerit,  quale  sit  secutus.  Qui  tamen 
ejus  operum  aliquam  nactus  est  cognitionem,  facile  intel¬ 
lexerit,  eum  in  descriptione  animalium  totam  quaestionem 
ab  aliquo  organo  aut  proprietate  deducere  eamque  per  varia 
animalium  genera  et,  quod  non  raro  fit,  secundum  gene¬ 
rales  classes  persequi  solere.  Quam  quidem  describendi 
viam  se  semper  ingredi  consuesse  ipse  indicat,  quum  dicit:  6) 
uvayy.ulov  cF*  nQtorov  tu  avju^s^tjy.oiu  dVfyUZv  nfql  ?xugtov  yivoS,  oGct 
xad’  avTu  nuaiu  tois  tyois,  tu(iu  dt  tuvtu  t<xs  uhias  uvtujv 

7isiQc7ofrat  c 1'uXitv  feic  in  libro  primo  de  part.  an.,  postquam 
in  decem  capitibus  communes  conditiones  animalium  tracta¬ 
vit,  caput  et  praecipue  organa  sensus  perscrutatur,  quae 
secundum  varietatem  formae,  situs  etc.  in  omnibus  anima¬ 
libus  recenset,  ea,  ubi  non  inveniantur,  commemorans.  Ita 
fit,  ut  id,  quod  nos  quidem  systema  vocamus,  nusquam  apud 
eum  existat.  Nam  etsi  interdum  accidit,  ut  classem  singu¬ 
larem  tractet,  velut  in  cap.  12.  1.  c.,  ejus  rei  causa  haec 
est,  quod,  ut  supra  dixi,  aves  cum  ceteris  animalibus  col- 
latae  singularibus  proprietatibus  affectae  sunt.  Quod  ad 
lib.  IX.  de  hist.  an.  attinet,  in  quo  a  capite  quarto  usque 
ad  finem  de  animalibus  per  classes  disserit,  primum  quidem 
de  quadrupedibus,  deinde  de  avibus,  tum  de  piscibus  etc., 
in  his  capitibus  de  indole  animi  diversorum  animalium  lo¬ 
quitur.  Quae  quum  in  aliis  animalibus  alia  sit,  neque  bene 
conferri  possit,  ut  prudentia  cervorum  in  tutela  catulorum, 
nidificatio  avium  etc.,  Aristoteles  adductus  est,  ut  de  indole 
animi  secundum  classes  singulares  exponeret. 

Jam  vero  unum  restat  disceptandum,  si  Aristoteles  lege 


quadam  systematica  non  usus  sit,  num  ideo  etiam  systema 
nullum  cognovisse  recte  judicari  queat. 

Qua  quidem  de  re  quum  optime  sensisse  Oken  nobis 
videatur,  ipsa  ejus  verba  apponamus: 

6)  De  part.  an.  Lib.  I,  cap.  5.  pa g.  645. 

„Wenn  man  sich  viele  Mulie  giebt,  so  kann  man 
aus  den  Worten  des  Aristoteles  herausbringen,  dass 
er  schon  solche  Abtheilungen  der  Tliiere  unter- 
schieden  habe,  welche  wir  Klassen  nennen;  jedoch 
hat  er  sie  nirgends  ausdrucklich  ais  solche  zusammen- 
gestellt,  und  noch  weniger  die  Absicht.  an  den  Tag 
gelegt,  die  Thiere  auf  eine  solche  Weise  ubersicht- 
lich  oder  systematisch  kennen  zu  leliren.  Audi  hat 
er  die  Thiere  nirgend  nach  der  Reihe  aufgefiihrt, 
sondern  nur  gelegentlich,  wenn  er  von  diesem  oder 
jenem  Organe  sprach,  welches  sich  bei  diesem  oder 
jenem  Thiere  findet.“ 

Itaque  Cuvier7)  affirmans:  Aristote  des  son  introdu- 
ction  expose  aussi  une  classification  zoologique,  qui  n’a 
laisse  que  bien  peu  de  choses  a  faire  aux  siecles,  qui  sont 
venus  apres  lui,  in  laudando  aeque  nimis  excessit  atque 
in  vituperando  Whewell8)  contendens:  man  konne  in  einer 
solchen  Aufzahlung  (der  Thiere)  ebensowenig  ein  System 
sehen,  wie  in  dem  Aufschreiben  des  Alphabetes  die  Lo- 
sung  eines  Rathsels  oder  einer  Frage  ais  gegeben  be- 
trachten. 

Transituri  autem  ad  nostrum  propositum,  ut  tandem 
quaeramus,  quae  ratio  inter  Aristoteleum  ordinem  et  orni- 
thologiae  qui  nunc  est  statum  intercedat,  ex  iis,  quae  ille 
de  tavibus  disseruit,  systema  quoddam  componere  cona¬ 
bimur  et  quomodo  ab  nostra  cognitione  id  differat,  planum 
faciamus.  Eo  tamen  magis  in  enumerandis  avibus  nostrum 
arbitrium  sequi  licebit,  quod  certus  quidam  ordo,  ut  jam 
saepius  commemoravimus,  nullus  exstat.  Ad  nostrum  ex- 

7)  Histoire  des  Sciences  naturelles  depuis  leur  origine  jusqu'k  nos 
jours.  Septieme  le^on.  Tom.  I,  pag.  148. 

8)  Whewell,  liistory  of  inductive  Sciences,  ubersetzt  von  Littrow. 
1841.  T.  III. 


sequendum  consilium  aptissimum  sese  offert  caput  duode¬ 
cimum  libri  quarti  de  part.  an.,  ex  quo  systema  ornitholo- 
gicum  maxime  recognosci  potest. 

Primum  Raptatores  aggrediamur ,  qui  circa  alimenta, 
formam  unguium,  rostri,  colli,  aciem  oculorum  etc.  tam 
accurate  describuntur,  ut  in  nostris  enchiridiis  zoologicis 
vix  plus  de  his  legas. 

Eadem  fere  diligentia  propriae  notae  Natatorum  con¬ 
signatae  sunt,  quum  eorum  palmipides,  rostrum,  mores  at¬ 
que  victus  explicentur.  Tum  Grallatorum  mentio  fit  in- 
primisque  eorum  domicilii  in  paludibus ,  qua  de  caussa  pedes 
longos  habere  debeant;  deinde  et  nare  eos  non  posse  et  in 
volatu  pedibus  retro  versis  uti  tradit.  E  quibus  quum  in- 
telligatur ,  hoc  genus  avium  accuratius  etiam  priore  depictum 
esse,  eo  magis  miror,  quod  Meyer9)  parum  dilucide  co- 
pioseque  illud  descriptum  opinatur  et  quousque  illud  genus 
pateat,  non  satis  perspici  posse  arbitratur.  Porro  mentionem 
facit  Rasorum  dicens,  quibus  facultas  volandi  desit,  eos 
esse  aves  terrestres,  tum  vegetabilibus  vesci.  Ibidem10) 
dicit,  eos  in  quaerendis  alimentis  non  tanta  acie  oculorum 
egere  quanta  Raptatores.  Denique  huc  pertinet  locus  ex 
hist.  an.  lib.  IX,  cap.  8.  pag.  613.  0l  di  x<dv  oQvldow 

ov  noiovvicu  vsoxrias  (ov  Gv/urftQSi  yctQ  /urj  nxrjxixoi s  o\j<Siv)f  olov  oQivyts 
XCil  7lf()dlX£S  xoci  TCtkka  TCC  TOHiVTCi  TUJV  OQVtUiV  Verbis  TCf  TOlr 

avxa  nihil  aliud  quam  Gallinas  significari  paulo  post  doce¬ 
mur.  Melius  etiam  atque  accuratius  descriptae  sunt  Co¬ 
lumbae,  quibus  in  hist.  an.  lib.  V.  totum  fere  caput  tre- 
decimum  concessum  est.  Quod  ad  Oscines  pertinet, 
loci,  ut  de  hist.  an.  lib.  IV,  cap.  9.  ddovai  di  etc., 
et  de  part.  an.  lib.  II,  cap.  17:  nokvftoyov  di  ol  ^xq6uqoi, 

paucique  alii  rariores  sunt,  quam  ut  inde  concludi  possit, 


9)  Cfr.  Aristoteles  Thierkunde  pag.  299. 

10)  Lib.  II,  cap.  12. 

Aristotelem  ex  his  avibus  singularem  ordinem  confecisse. 
Scansores  vero  quamvis  Aristoteles  ex  nostro  quidem  sensu 
ignoraret,  tamen  pedem  scansorium  novit,  ut  ex  capite 
duodecimo  libri  quarti  de  part.  an.  clare  intelligi  potest. 
Verba  sunt  haecce:  ?}  cf  Jlvy^  ^iovov  ^ovs  onto&iv  xul  c Pvo  tovs 
i\u7TQoa$ty.  Similia  capite  duodecimo  libri  secundi  de 
hist.  an.  refert.  Ex  loco,  quem  postremum  memora¬ 
vimus,  manifesto  colligi  potest,  hanc  avem  Iyngem  tor- 
quillam  esse  et  maxime  admirandum  est,  qui  factum  sit, 
ut  rerum  naturalium  sagacissimum  illum  scrutatorem  fugere 
potuerit,  pedem  scansorium  totius  cujusdam  ordinis  proprium 
esse.  Sed  transgrediamur  ad  Cursores,  quos  quum  inpri- 
mis  Struthiones  intelligamus ,  hic  non  alienum  videtur  de 
vetere  controversia,  utrum  Aristoteles  struthionem  inter  qua¬ 
drupedes,  an  inter  aves  inseruerit,  nonnulla  disputare,  ita 
vero,  ut  litem  non  prorsus  componere  ac  conficere  tente- 
mus,  praeseritim  quum  ab  ipso  Aristotele  in  medio  relicta  sit. 

Non  injuria  miramur,  quod  Meyer11)  statuens,  inter 
aves  numeratum  esse  Struthionem  ab  Aristotele,  ad  suam 
sententiam  probandam  nihil  aliud  affert  quam  Aristotelem, 
si  Struthionis  saepius  mentionem  fecisset,  certe  inter  aves 
illum  recepturum  fuisse.  Quomodo  minus  recte  judicasse 
videtur,  quum  e  loco  ab  ipso  citato  contrarium  potius  pro¬ 
deat.  Ait  enim  Aristoteles  capite  duodecimo,  in  avibus 
tractandis  se  non  copiosius  de  Struthione  disputaturum,  sed 
hunc  propter  singulares  ejus  qualitates  separ atim  tractatu¬ 
rum,  quod  in  cap.  XIV.  legitur. 

Etsi  haec  divisio  modo  ex  una,  modo  ex  altera  ratione 
petita  nobis  omnino  imperfecta  videtur,  tamen  tales  res 
semper  ab  Aristotele  respiciebantur,  quae  quum  avium  pro¬ 
priae  atque  constantes  sint,  posterioribus  investigatoribus 


11)  Cfr.  Aristoteles  Thierkunde  pag.  153. 

multa  suppeditarunt,  quibus  longe  facilius  systema  possent 
condere. 

Sed  jam  satis  de  Aristotele.  In  quo  si  tibi  aliquanto 
diutius  commorati  esse  videamur,  insignia  illius  de  rebus 
naturalibus  promovendis  et  extendendis  merita  reputare 
velis.  De  ceteris  autem  scriptoribus,  qui  eum  sunt  secuti, 
nos  tanto  brevius  sumus  acturi. 

Primus  quidem  Plinius  nobis  occurrit.  Hic  enim  * 
opus  nobis  reliquit,  quod  inscribitur  „naturalis  historia", 
quod  quanta  sit  assiduitate  et  diligentia  confectum,  ex 
Plinii  minoris  litteris  quibusdam  ad  Tacitum  datis  comper¬ 
tum  habemus.  Quum  vero  Plinius  illud  opus  simul  domi 
bellique  variis  muneribus  fungens  elaboraverit  omnemque 
suam  scientiam  ex  libris  aliorum  hauserit,  ejus  doctrina 
quasi  compilatio  quaedam  appellanda  est,  quippe  quae 
acriore  judicio  et  distinctione  in  rebus  eligendis  careat, 
recteque  videtur  judicasse  alter  Plinius,12)  utpote  naturalem 
historiam  opus  diffusum,  eruditum,  nec  minus  varium  quam 
ipsam  naturam  censens. 

Quod  ad  ipsam  ornithologiam  spectat,  in  libro  un¬ 
decimo  naturalis  historiae  exposita  est.  Qua  in  animalium 
classe  quod  systema  secutus  sit,  quaerentes  capitis  undecimi 
§.  29.  sic  certiores  reddimur:  „Volucrum  prima  distinctio 
pedibus  maxime  constat.  Aut  enim  aduncos  ungues  habent, 
aut  digitos,  aut  palmipedum  in  genere  sunt,  uti  anseres  et 
aquaticae  fere  aves.  Aduncos  ungues  habentia  carne  tan¬ 
tum  vescuntur  ex  parte  magna."  Sin  autem  illum  Plinii 
librum  diligentius  inspexeris,  haudquaquam  certam  quandam 
legem  eum  observasse  invenies,  sed  ordines,  familias,  genera 
adeo  miscuisse  ac  turbasse,  ut  omnem  nexum  et  cohaeren¬ 
tiam  prorsus  desideremus.  Sic  in  capite  vigesimo  Rapta- 
toribus  jam  satis  pertractatis:  „Nunc,  inquit,  de  secundo 


12)  Cfr.  epist.  III,  5. 

genere  dicamus,  quod  in  duas  dividitur  species,  oscines  et 
alites;  illarum  generi  cantus  oris,  his  magnitudo  differen¬ 
tiam  dedit.1 u  Frustra  hoc  loco  legem  ac  rationem  dispo¬ 
nendi  supra  memoratam  circumspicimus.  Sed  ne  in  hac 
quidem  posita  norma  perseverat,  nam  pavo,  anser,  ciconia, 
denique  hirundo,  palumba  aliaeque  deinceps  excutiuntur. 
Non  aliter  de  oscinibus  agit,  ubi  casu  fortuito  commotus  1 3) 
alcedinem  inter  illas  describit.  Praeterea  saepissime  mira¬ 
bilia  narrantur.  Sic,  ut  multa  alia  his  similia  silentio  prae¬ 
tereamus,  in  cap.  IX.  traditur:  „Coccyx  ex  accipitre  vide¬ 
tur  fieri,  tempore  anni  figuram  mutans,  quoniam  tunc  non 
apparent  reliqui,  nisi  perquam  paucis  diebus;  ipse  quoque 
modico  tempore  aestatis  visus  non  cernitur  postea.“ 

Tales  vero  Plinii  negligentiae  eo  magis  mirabiles  vi¬ 
dentur,  quod  in  aliis  locis  videmus,  eum  minime  omnia 
temere  credidisse.  Sic  in  capite  quadragesimo  nono  de 
scopibus14)  ab  Homero  commemoratis:  „nominantur  ab 
Homero  scopes,  avium  genus,  neque  harum  satyricos  modos 
motus,  cum  insidientur,  plerisque  memoratos  facile  conce¬ 
perim  mente,  neque  jam  aves  noscuntur.  Quamobrem  de 
confessis  disseruisse  praestiterit/* 

Ex  iis  igitur,  quae  modo  diximus,  satis  intelligi  potest, 
quam  exiguum  locum  Plinius  inter  rerum  naturalium  in¬ 
vestigatores  teneat;  attamen  opus  ejus,  quum  fontes,  e 
quibus  est  haustum,  perditi  sint,  momenti  est  maximi  et 
inprimis  in  ornithologia  laudandus  est  auctor  non  modo, 
quod  permagnam  enumeravit  avium  multitudinem,  quas 
nos  non  omnes  reperire  et  recognoscere  possimus,  sed  multo 
magis  idcirco,  quia  primus  genus  oscinum15)  constituit, 


13)  Nat.  hist.  Lib.  X,  cap.  32.  Ed.  Sillig. 

14)  Nunc,  ut  notum  est,  species  strigum  hoc  nomine  significatur. 

15)  Nat.  hist.  Lib.  X,  cap.  20. 

quod  genus  Aristoteli  jam  fuisse  cognitum  haud  facile  pro¬ 
bari  possit.16) 

Jam  quum  Plinius  et  propter  critici  ingenii  inopiam 
et  systematum  neglectionem  clarissimo  suo  antecessori  mul¬ 
tum  cedat  ,  quid  tandem  judicemus  de  Solino,  quid  de 
Aeliano,  quid  de  Oppiano?  Quorum  primus  fere  ex¬ 
cerpta  quaedam  ex  Plinii  scriptis  exhibuit;  secundus  opus 
libris  septemdecim  conscripsit,  in  quo  quum  varias  fabellas 
de  animalibus  promiscue  narravit,  tum  magnum  avium  nu¬ 
merum  memoravit;  tertius  denique  in  poemate  ,.7£a>r*x9  , 
de  aucupio  sermocinatus  est  systema  Plinii  secutus.  Hoc 
quidem  poema  suo  tempore  ab  omnibus  laudatum  est  et 
patrem  auctoris  in  libertatem  restituit,  sed  quum  nobis  tan¬ 
tum  e  posteriorum  scriptorum  mentione  innotuerit,  certum 
aliquod  de  eo  judicium  facere  non  possumus. 1 7) 

In  hac  miserrima  conditione  ars  systematica  intra  spa¬ 
tium  quindecim  saeculorum  permanebat  et  Wottonus 
primus  fuit,  qui  anno  1552  systema  statuere  conatus  est. 

Sane  non  desunt  quidem,  qui  illo  tempore  opera  zoo- 
logica  scripserint,  quale  est  „Etymologicon“  Isidoro  Hispa- 
liensi  auctore  et  „de  animalium  proprietatibus^  ab  Alberto 
magno  editum  similiaque  vix  digna,  quae  memorentur. 
De  illo  jure  dicit  Cuvier18):  „A  vrai  dire,  on  ne  parle  de 
son  ouvrage  dans  l’histoire  des  Sciences  que  comme  d’un 
monument  de  1’ignorance  des  temps  ou  il  vivait.“  Huic, 
quamvis  animalia  secundum  alphabeticum  ordinem  descri¬ 
pserit,  ea  quidem  laus  concedenda  est,  quod  in  libro  ela¬ 
borando  Aristotele  usus  est.  Verum  redeamus  ad  Wottonum. 

Eduardus  Wottonus  anno  1552  opus  inscriptum 

16)  Cfr.  supra  pag.  11. 

17)  Cfr.  Cuvier,  histoire  des  Sciences  naturelles.  Quinzieme  le^on. 
Tom.  I,  pag.  299. 

18)  1.  c.  vingt-unieme  le<g)n.  Tom.  I,  pag.  390. 

„de  differentiis  animalium**  decem  libris  edidit ,  in  quo 
totam  regionem  zoologicam  amplexus  est.  Opus  ipsum  niliil 
aliud  quam  ex  veterum  scriptis  et  inprimis  ex  Aristotele 
et  Plinio  diligens  compilatio.  Sed  videamus  secundum 
nostrum  propositum,  quomodo  ornithologiam  tractaverit, 
id  quod  in  libro  septimo  fecit.  Avibus  a  capite  119.  usque 
ad  caput  126.  generaliter  adumbratis  suum  systema  illis 
Plinii  verbis  instituit:  „Volucrum  prima  distinctio  pedibus 
maxime  constat**  etc. 

Attamen  in  systemate  persequendo  longe  est  Plinio  con- 
stantior  atque  diligentior.  Ut  de  ipso  Wottoni  systemate 
agamus,  primum  de  Fidipedibus  disserit  ordiens  a  Gal¬ 
linaceis,  Columbis,  Turdis,  sequentibus  Carnivoris, 
quibus  annumerat:  Aquilam,  Accipitrem,  Cucullum, 
ubi  loco  Plinii  lib.  X,  cap.  9.  jam  pag.  14.  citato  ad  ver¬ 
bum  utitur;  tum  Nocturnae,  Hirundines  ideo  succe¬ 
dunt,  quod  Plinius  has  carne  vesci  affirmet.  Quas  Corvini 
excipiunt,  „quia  non  tantum  carne  aluntur,  sed  et  alio  pa¬ 
bulo.**19)  Ad  Scansores  se  convertit  dicens:  „Hic  humi 
nunquam  consistere  patitur.**20)  Sane  de  pedum  forma, 
quae  ad  hunc  ordinem  significandum  maximi  est  momenti, 
nihil  loquitur,  ut  aliis  quoque  locis  transitus  ab  altero  ordine 
in  alterum  raro  distincte  sejuncti  sunt.  Illius  ordinis  sunt: 
Picus  Martius,  Psittacus,  Pica  etc.  In  subsequenti 
capite  Scansores  continuati  sunt  eosque  tales  designat, 
„quae  victus  causa  arbores  et  ligna  feriunt,**  quo  in  numero 
sunt:  Pipra,  Icterus,  Certhia  etc.  In  capite  141  eae  com¬ 
memorantur,  quae  „non  ligna  arboresque,  sed  spinas  appe¬ 
tunt,  atque  in  spinis  victitant  aut  dumetis  etc.**,  ut  Carduelis. 
Ultimus  ordo  Fidipedum  continetur  Oscinibus,  qui  tamen 
haudquaquam  apte  depinguntur,  magisque  speciebus  ipsis 


19)  De  differentiis  animalium.  Lib.  VIII,  cap.  138.  pag.  124. 

20)  1.  c.  lib.  VII,  cap.  139. 

memoratis,  quam  ejus  designatione  docemur,  his  avibus  co¬ 
haerentem  ordinem  effici.  Inscriptum  enim  est  cap.  142.  „de 
iis  avibus ,  quae  maxima  ex  parte  vermibus  aliisque  id  ge¬ 
nus  animalculis  vivunt,  axa dqxorfuya  dicuntur.  “  Quas  tamen 
proprietates  quum  communes  habeant  cum  Scansoribus,  de¬ 
signatio  in  titulo  expressa  perquam  vitiosa  est. 

Jam  in  capp.  143 — 48.  eae  Fidipedes  sequuntur,  quae 
circa  aquam  vivunt,  quibus  praeter  Grallatores  hae 
quoque  accensentur:  Antlius,  Alcedo,  Cincius.  Cap.  148. 
ordiuntur  Aquaticae  graviores,  quae  omnes  palmipedes 
sunt.  Quo  in  ordine  non  tam  facile,  ut  in  superioribus, 
alienas  aves  afferre  potuit,  quum  nomine  ipso  separata 
classis  accurate  definiatur.  Cap.  151.  tractatur  Ulpupa 
nulla  allata  causa,  cur  in  hoc  potissimum  loco  haec  avis 
collocetur.  Sequuntur  Monstro sae,  in  quibus  non  diu  ver¬ 
sandum  est.  Denique  in  cap.  153.  finis  fit  per  Struthio¬ 
nem,  quod  caput  nihil  est  nisi  fideliter  expressa  adumbratio 
Aristoteleae  de  eodem  animali  expositionis. 

Jam  ex  singulis  capitibus  exhibendis,  quibus  Wottonus 
aves  descripsit,  perspici  potest,  quam  proprii  judicii  expers 
ageret,  unde  fere  nunquam  fit,  ut  fontes,  e  quibus  hausit, 
falsos  arguat,  sed  potius  Plinii  vel  ineptissimas  recitantem 
fabellas  videamus,  quarum  quasdam  supra  memoravimus. 
Qua  tamen  judicii  et  critici  ingenii  penuria  omissa  ei  haec 
laus  tribuenda  est,  quod  primus,  quamvis  insufficientcr, 
systemati  ce  zoologiam  tractavit  ejusque  diligens  Aristo¬ 
telis  studium  effecit,  ut  posteri  scriptores  magnam  ejusdem 
operibus  operam  navare  inciperent.  Sic  quod  ipse  inchoa¬ 
vit,  successor  ejus  Belon  optimo  studio  ac  successu  con¬ 
tinuavit. 

Belon  du  Mans  itineribus  annis  1546 — 9.  permagnam 
partem  Europae,  Asiae,  Africae  factis  suam  rerum  natura¬ 
lium  et  potissimum  zoologiae  scientiam  maxime  locuple- 

tavit.  Quorum  itinerum  fructus  in  operibus  postea  ab  eo 
editis,  in  quibus  ejus  de  piscibus  liber  '21)  summam  cele¬ 
britatem  adeptus  est,  collectos  videmus.  Opus  ejus  de 
avibus,22)  quod  quidem  nobis  maxime  respiciendum  est, 
septem  libris  omnes  fere  Jlla  aetate  cognitas  aves  comple¬ 
ctitur.  Cui  expositioni  quod  systema  subjecit,  primo  libro 
cap.  2.  pag.  6.  docuit,  nobisque  aptissimum  videtur  ipsa 
auctoris  verba  afferre :  „prendrons  1  a  premiere  d i f fe¬ 
re  n  ce  des  ovseaux  de  ceux  qui  vivent  de  rapine,  com- 
mencants  par  les  especes  des  Aigles,  des  Vaultours,  des 
oyseaux  de  proye  nommez  en  Latin  Accipitres,  des 
Milans  et  leurs  semblables.“  Ita  a  se  indicatum  Rapta¬ 
torum  ordinem  libro  secundo  singillatim  delineavit,  post¬ 
quam  in  primo  de  generalibus  avium  rationibus  actum  est. 
Raptatoribus  vero  Lanium,  Cucullum,  Caprimulgum  \  esper- 
tilionemque  annumeravit. 

In  loco  supra  allegato  sic  pergit:  „La  seconde  diffe- 
rence  des  oyseaux  sera  prinse  de  ceux  qui  vivent  es  eaux 
dulces  et  salees,  nageants  sur  1’eau  et  contiendra  touts  ceux 
qui  ont  le  pied  piat,  comme  sont  diverses  manieres  de 
Piongeons,  le  Cigne,  le  Pelican,  qui  est  nomme  en  Latin 
Onocrotalus.^  Videmus  autem  his  verbis  Natatores  no¬ 
tari,  eos  quidem  fere  prorsus  ita,  ut  hodie  fit,  descriptos. 

Porro  ait:  „La  t  iere  e  difference  des  oyseaux  sera 
prinse  de  ceux  qui  hantent  les  rivages  de  lacs,  marais 
estangs  et  rivieres,  qui  n’ont  le  pied  piat,  et  qui  ne  nagent 
sur  Teau,  comme  est  la  Grue,  le  Heron  gris  etc.“  Hic 
quoque  ordo  paene  omnino  Palustribus  respondet,  licet 
etiam  singulae  species  illatae  sint,  quae  alio  pertinent,  e,  g. 
Schoeniclus,  Alcedo,  Merops. 

21)  Editus  anno  1551.  sub  titulo:  Thistoire  naturelle  des  etranges 
poissons  marine. 

22)  Editum  1555.  sub  titulo:  1’histoire  de  la  nature  des  oyseaux. 

Systema  suum  amplius  exponens:  „La  quatriesme 
differ ence,  inquit,  des  oyseaux  sera  prinse  de  ceux  qui 
font  leur  demeure  et  nichent  sur  terre,  tant  par  les  bois  que 
par  les  campagnes,  comme  sont  lAutruche,  lOtarde,  la 
Cane  petiere  etc.u  Hoc  loco  Terrestres  appellat  auctor, 
in  quibus  et  Gallinae  et  Cursores  numerari  debent, 
quae  quidem  comprehensio  sub  nomine  Gallinacearum 
etiam  nostris  temporibus  non  est  inusitata23).  Sane  vero 
quaedam  huc  non  pertinentes  nominatae  sunt,  uti  Scolopax 
et  genus  Alaudae. 

Tres  hucusque  expositi  ordines  quum  sint  satis  accurate 
descripti,  assentiri  non  possumus  Spixio24)  contendenti, 
postremis  tribus  libris  (in  quibus  ordo  quoque  modo  citatus 
exstat)  omnes  illas  comprehendi  videri,  quae  nusquam  in  illa 
parte  locum  aptum  habeant,  unde  sequeretur,  eas  sine  ulla 
certa  norma  ac  ratione  esse  compositas. 

Jam  duo  adhuc  succedunt  ordines,  quorum  lex  quaedam 
certa  difficilius  erui  possit.  Ipse  eos  sic  adumbravit:  „La 
cinqiesme  difference  des  oyseaux  sera  prinse  de  ceux 
qui  hantent  indifferemment  en  toutes  contrees,  volants  tan- 
tost  sur  les  rameaux  des  bois  de  haute  fustaye,  tantost  es 
taillis,  comme  aussi  par  les  prairies,  pastits,  gueretz,  noez, 
et  le  long  des  rivages  et  qui  se  passent  diversement  de 
toutes  sortes  de  viandes,  comme  les  Corbeaux,  les  Cor- 
neilles  etc.“  Videmus  igitur,  diverso  avium  domicilio  ductum 
auctorem  ex  his  singularem  ordinem  constituisse.  Quae 
ratio  etsi  parum  recta  est,  tamen  in  hoc  ordine  propemo- 
dum  omnes  Scanso  res  enumerati  sunt,  ita  ut  ad  ordinem, 
qualis  nunc  est,  servandum  nonnullae  tantum,  ut  Corax, 
Pica,  Turdus  etc.  secernendae  sint. 

Postremo  autem  haec  leguntur:  „La  sixiesme  diffe- 

23)  Cfr.  nomenclator  avium  musei  zoologici  Berrtlinensis. 

24)  Geschichte  und  Beurtheilung  aller  Systeme  in  der  Zoologie  p.  2r>4 

rence  des  oyseaux  sera  prinse  de  plus  petits,  qui  se  logent 
par  les  hayes  buissons,  et  buchettes,  desquels  mettrons  trois 
differences  et  dont  les  uns  se  paissent  seulment  de  ver* 
mine,  les  autres  des  seules  semences,  tant  d’espines  que 
d’autres  herbes  sauvage :  «mais  la  tierce  se  paist  indifferem- 
ment  tant  de  vermine  que  de  semences  ensemble. 
Teis  sont  les  Paisses,  autrement  nommez  Moyneaux,  le 
Friquet  etc.“  His  verbis  manifesto  Oscines  designantur, 
quibus  in  enumerandis  nullas  fere  alias  aves  nominavit, 
quam  quae  re  vera  hujus  sunt  ordinis. 

Jam  vero  nobis  systema  nostri  auctoris  cum  Wotto- 
niano  comparantibus  ille  multo  anteferendus  videtur  alteri. 
Nec  enim  solum  singuli  ordines  acutius  distincti,  sed  etiam 
nonnulla  alia  vitia  Wottoni  vitata  sunt.  Sic,  ut  exemplo 
utar,  Struthionem  sine  ulla  dubitatione  Terrestribus  inse¬ 
ruit.  Etenim  duplici  hujus  animalis  natura,  quippe  quae 
et  avem  et  quadrupedem  portendat,  pertractata  ita  pergit: 
„Au  reste  il  a  toute  la  maniere  d’un  oyseau,  accepti  qu’il 
excede  toutes  autres  en  stature,  et  qifil  n’a  que  deux  ar- 
gots  aux  pieds,  qui  sont  onglez  comme  ceux  d’un  Cha- 
meau.a25)  Monstrosas  vero  copiosa  descriptione  non 
dignatus  commemorat  tantum  in  parte  generali,  ubi  suam 
de  illis  sententiam  ita  aperit:  „Maintes  choses  ont  este 
escrites  de  divers  oyseaux,  qui  nous  ont  semble  fabuleuses: 
qui  est  cause  que  les  avons  separees  de  celles  qu’estimons 
vrayes  etc.“26)  Solus  Phoenix  extremo  libro  quarto 
uberius  depingitur,  quamquam  in  libri  primi  capite  secundo 
dicit,  se  eum  post  „Faucon  de  nuict“  tractaturum. 

Mirum  autem  est,  quod  quamvis  alioqui  recto  saepe 
usus  sit  judicio,  tamen  avibus  adnumerat  Vespertilionem, 
de  quo  Wottonus,  ambiguitatem  ejus  concedens,  in  numero 


25)  1’histoire  de  la  nature  des  oyseaux.  Liv.  V,  chap.  1.  pag.  231. 

26)  rhistoire  de  la  nature  des  oyseaux.  Liv.  I,  chap.  23. 

quadrupedum  disserit.  ,,Long  tempsy,  inquit  Belon,  a 
qu’on  a  mis  en  doute,  k  savoir  si  la  £50 uri  chauve  de- 
voit  estre  inise  au  nombre  des  oyseaux,  on  au  reng  des 
animaux  terrestres.  Parquoy  ayants  trouve  lieu  a  propos 
entre  nos  oyseaux  de  nuit,  nous.  a  semble  bon  ne  passer 
oultre  sans  en  faire  quelque  petit  discours.“ 21)  In  eodem 
capite  proprietates  exponit,  quas  cum  Mammalibus  et  prae¬ 
cipue  cum  Mure  communes  habeat,  non  perhibens  quidem, 
quibus  ductus  causis  eum  avibus  adjudicaverit. 

Eodem  etiam  anno  prodiit  Gesneri  „historia  anima¬ 
lium  liber  III,  qui  est  de  avium  natura, u  opus  incredibili 
studio  elaboratum  ingentique  scriptorum  ejusdem  materiae 
cognitione  compositum.  Quod  dolendum  est  alphabetico 
ordine  dispositum  esse  et  proinde  nostro  proposito  parum 
afferre  utilitatis.  F alleretur  autem,  si  quis  auctorem  ipsum 
alphabetico  contentum  fuisse  ordine  censeret.  Nam  et  ipse 
et  superiore  tempore  Albertus  Magnus,  quantum  vitiosi  in¬ 
sit  in  tali  ordine,  non  ignorantes  locis  idoneis  hoc  libere 
professi  sunt.28)  Gesnerus  igitur  in  Iconibus  posterius  edi¬ 
tis  systematicum  ordinem  in  usum  vocavit.  Ceterum  falso 
videtur  Spixius  2  9)  statuisse,  Gesnerum  in  hoc  opere  Bello- 
nium  usurpasse,  quum  et  eum  inter  fontes  non  citet,  et 
utriusque  opera  eodem  anno  edita  sint. 

Praeter  hos  viros,  de  quibus  exposuimus,  rerum  natu¬ 
ralium  scientia  Aldrovandum  magnum  adepta  est  cul¬ 
torem.  Primum  ejus  opus  tribus  voluminibus  annis  1599 

_ _ 1603.  editura  e  viginti  libris  constans  versatur  in  orni- 

thologia.  Rationem  ornithologiae  tractandae  in  prolegomcnis 
in  ornithologiam  (tom.  I.  in  particula  „de  ordine“  pag.  7.) 
reperimus  liancce:  „Nam  cum  rerum  naturalium  rivi  innu¬ 
merabiles  sint,  ideoque  earum  historiam  perpolire  arduum 

27)  1’histoire  de  la  nature  des  oyseaux.  Liv.  II,  cliap.  39.  pag.  146. 

28)  Gesneri  kist.  an-  de  quadrupedis  et  viviparis.  Praef.  ad  lecto¬ 
rem.  Albertus  Magnus  de  proprietatibus  animalium.  Lib.  XXII, 

tract.  I. 

29)  Geschichte  und  Beurtheilung  aller  Systeme  in  der  Zoologie  p.  254. 

esse  introspexissem 5  rationem  consentaneam  esse  duxi,  in 
methodum  eas  redigere:  ac  deinde  ne  confusa  cognitio 
obscuritatem  pariat,  ad  sua  propria  loca-  revocare  ....  in 
hujus  enarrationis  seriem  dignitatis  servare  duxi:  primum¬ 
que  rapacibus,  tanquam  nobilitate  reliquis  longe  prae¬ 
ferendis,  inter  omnes  aves  dare  locum  statui. “  Paulo  post: 
,,A  diurnis  igitur  rapacibus  auspicaturus,  in  primis  de 
Aquila  avium  regina.  .  .  subnectens  ...  de  reliquis  rapa¬ 
cium  diurnorum  speciebus  sum  acturus. u  Alteram  causam 
invenimus  in  tom.  III,  cap.  1.  „Jam  vero  in  primo  tomo 
Aquila,  quae  et  Jovi  optimo  maximo  ac  Deorum  prae- 
stantissimo  est  dicata....  primum  locum  obtinuitV  Post¬ 
quam  ulterius  progrediens  methodum  Plinii  rejecit,  alpha- 
beticam  enumerationem,  quali  Galenus,  Paulus  Aegineta 
et  Avicenna  usi  sunt,  refutavit,  Raptato  res  sic  ordinat: 
Aquila,  Vultur,  Accipiter,  Falco,  Milvus,  Cucullum  addens, 
quem  Accipitrem  Aristoteles  habuisset.  Similes  afferuntur 
causae  ordinandis  nocturnis,  quarum  postrema  Caprimulgus 
ponitur.  Tum  sequitur  historia  Vespertilionis,  „quod 
nocturno  tempore  sua,  ut  nocturnae,  obeat  munera  deinde 
Struthio,  „quod  et  ille  avis  sit  ambiguae  naturae“  et 
deinceps  hujus  disponendi  rationis  quasi  puerilem  hanc 
causam  profert:  „tum  quod  aptior  illi  locus  alius  assignari 
non  poterat,  addidimus. a  Sequuntur  Monstrosae  „quod 
et  illae  plurimum  ex  raptu  vivere  credantur. “  Porro  earum 
in  ordine  dispositio,  cujus  explicatione  hic  supersedeamus. 
Pergit  ita:  „ Antequam  ad  Corvini  generis  Aves,  quibus 
caro  quoque  aliquando  pro  pastu  est,  primum  de  Psittacis 
mihi  agendum  duxi;  hac  sola  ratione,  quod  Accipitribus 
toto  corporis  habitu  sint  apprime  similes:  nam  et  rostrum 
habent  curvum  et  pedes  aduncos. “  Tum  Corvinis  ordinatis 
huic  particulae  his  verbis  finem  facit:  „Atque  ita  in  tres 
partes  Avium  omnium,  quotquot  vel  mea  industria,  vel 
aliorum  opera  hactenus  observare  mihi  licuit,  historia  di¬ 
videtur.  In  quarum  prima  de  jam  recensitis  agetur; 
secunda  praeter  Graviores  aves,  Gallinacea  scilicet 

genera,  Columbas,  Pavones,  Phasianos  gimilesque  alias, 
eas  quoque  continebit,  quae  vermibus  victitant,  item  quae 
pamphaga  sunt.44  Plura  alia  hac  de  re  tom.  II,  lib.  13. 
pag.  1.  relata  sunt,  ubi  primum  causas,  cur  Terrestres 
primo  loco  tractet,  ita  exponit:  „Quae  cum  ita  sint,  ecce 
aves  terrestres  (ita  appello,  quae  neque  in  aqua,  nec  circa 
eam  degunt)  nunc  sese  nobis  offerunt,  carnium  suarum 
saporis  gratiam  eximiam  attestantes:  et  revera  hac  sola, 
innumeras  alias,  quas  adducere  possem,  rationes  sileam, 
aquaticis  circa  ullam  controversiam  praeferendae  sunt.44 
Porro  de  terrestrium  ipsarum  partitione  haec  paulo  post 
invenimus:  „Ac  cum  triplex  potissimum  earum  genus  sit, 
granivorum  scilicet,  baccivorum  et  vermivorum: 
granivoras  velut  nobiliores  aliis  anteponimus  (quamvis  cum 
Epigrammatario  inter  aves  Turdus,  qui  baccivorus  est,  gloria 
prima  vocetur  et  Horatius  nil  melius  Turdo  dicat).  Secun¬ 
dum  locum  baccivoris,  tertium  vermivoris,  canoris  quartum 
ac  postremum  assignaturi.44  In  terrestribus  autem  Pavo  ni 
primum  locum  tribuit  et  quidem  quia,  ut  in  tom.  III,  cap.  1. 
ait:  „avis  videlicet  cum  pulcherrima,  tum  Junoni  Dearum 
potentissimae  Jovisque  uxori  et  sorori  jure  mento  nuncupata.44 

In  prolegomenis  ita  continuat:  „Tertia  ac  postrema 
parte  aves  omnes,  quotquot  vel  in  aquis,  ut  Anseres,  Mergi, 
Anates,  vel  circa  eas,  ut  Ardeae,  victitant,  recensebuntur/4 
His  aquaticis  Cygnum  praeponit,  „quod  Veneris  et  Apollinis, 
quos  Jove  natos  poetae  fabulantur,  ales  vulgo  habebatur.44 
Deinde  ejus  virtutes  ubenimis  laudibus  efferuntur,  quarum 
modo  jucundum  specimen  percepimus.  Finem  vero  facit 
his  verbis:  „Has  itaque  ob  rationes  Cygno  inter  aquaticas 
aves  primum  locum  assignavimus:  quod  pariter  Petrus  Bel- 
lonius  in  sua  de  avibus  historia  facit,  quem  tamen,  quod 
aquaticas  terrestribus  praeferat,  laudare  non  possum.  Sunt 
enim  hae  aquaticis  et  praestantiores  et  ad  edendum  salu¬ 
briores.4*  3  °) 


30)  Cfr.  tom  III,  lib.  XIX.  init. 


Quod  in  iis 7  quae  modo  disputavimus,  solito  saepius 
locos  auctoris  in  quaestionem  vocati  apposuimus,  hoc  ideo 
nobis  faciendum  videbatur,  ut,  quo  fuerit  critico  ingenio 
cogitandique  ratione,  quam  planissimum  fieret.  Atque  inde 
intellectum  est,  nonnulla  quidem  ab  eo  esse  mutata  in  sy¬ 
stemate.  Eae  vero  mutationes,  quippe  quae,  ut  vidimus, 
magnam  partem  e  mythologia  aliisque  a  systemate  alienis 
atque  ineptis  causis  petitae  sint,  non  modo  non  magni  mo¬ 
menti  sint,  sed  etiam  ferme  omni  litterario,  ut  ita  dicam, 
pretio  carent.  Percurramus  autem  singulas  auctoris  muta¬ 
tiones.  Vespertilio  et  Struthio  ab  eo  Ancipites  in  nono 
libro  separatim  tractati  sunt.  Ut  hac  ratione  nihil  ad  eorum 
animalium  locum  recte  constituendum  conferri  praetermittam, 
quid  vero,  quaeso,  quod  ipse  dicit,  se  ad  Nocturnas  Vesper¬ 
tilionem  referre?  Legitur  enim  initio  libri  memorati  men¬ 
tione  ambiguitatis  illorum  facta:  „Nos  tamen  cum  Orni- 
thologici  Bellonii  exemplo,  tum  rationibus  magis  permoti, 
inter  aves  et  quidem  nocturnas  ponendum  existimavimus.' u 
Quod  vero  ad  Struthionem  pertinet,  excusantia  auctoris 
verba  „quod  aptior  illi  locus  alius  assignari  non  poterat^ 
eo  minus  probare  possumus,  quia  jam  antecessor  ejus  Bello- 
nius  meliorem  illi  locum  inter  Terrestres  paraverat.  Porro 
de  Monstrosis  in  decimo  libro  separatim  disseruit.  Atque 
hic  quoque  Bellonio  cedit,  quem  illas,  excepto  Phoenice, 
in  generali  tantum  parte  adduxisse  supra  ostendimus.  At 
vero  Aldrovandus  quoque  Phoenicem  lib.  XII,  cap.  38. 
pag.  816.  inter  Corvinos  et  Picos  tractavit  et  qua  quidem 
ratione?  Videlicet  quod  non  esset  Raptator! 

Maxime  autem  memoratu  digna  sunt,  quae  in  tomo 
altero  mutavit,  ubi  constantius  Bellonio  aves  pro  varietate 
nutritionis  in  Granivora,  Baccivora,  Vermivora 
divisit.  Quod  quidem  ei  meritum  concedendum,  sed  non 
praetereundum  est,  hanc  partitionis  rationem  jam  a  Bellonio 
esse  indicatam. 3 1 ) 


31)  Cfr.  supra  pag.  20. 


Quibus  paucis  verbis  satis  videtur  probatum  esse,  quam 
exiguos  progressus  auctore  nostro  ars  systematica  fecerit, 
ejusque  in  meritis  laudandis  nimium  sine  dubio  exsultavit 
Spixius, 32)  quum  nonnullis  mutationibus  Aldrovandi  (a  no¬ 
bis  quoque  observatis)  ductus,  Terrestres  per  eum  mirum 
quantum  emendationis  expertas  esse  dicit.  Nos  vero  ab 
Aldrovando  discedamus  verbis  hisce  Brissonii:  „Nihil  emi¬ 
sit,  nequidem  vulgi  deliramenta.^ 3  3) 

Quae  ab  Aldrovando  ejusque  antecessoribus  inchoata 
sunt,  ea  Jonstonus  et  Charletonus  persecuti  sunt.  In 
suo  uterque  opere  diligentibus  singularum  partium,  capitum 
inscriptionibus  systema,  quale  tunc  erat,  uberius  excolere 
studuerunt,  ita  quidem,  ut  ars  systematica  ipsa  haud  majo¬ 
rem  gradum  perfectionis  nancisceretur,  quum  excepto,  quod 
Charletonus  Monstrosas  emisit,  fere  omnibus  erroribus 
vitiisque  antecessorum  etiam  tum  laborarent. 

Agmen  claudunt  Willughby  et  Ray,  quorum  opera 
ac  studiis  zoologia  prorsus  aliam  formam  induit.  Hic  mu¬ 
neri  ecclesiastico  destinatus,  postea  eo  abdicato,  se  totum 
rerum  naturalium  cognitioni  dedit,  cui  se  jam  priori  tem¬ 
pore  propensissimum  praestiterat.  Omnibus  bonis  destitu¬ 
tus  a  Willughbejo,  ditissimo  amico  et  studiorum  socio, 
largissime  opibus  adjutus  est.  Sic  una  magnam  Europae 
partem  peragrarunt,  quo  in  itinere  Ray  potissimum  plan¬ 
tarum  studio  operam  dabat,  Willughby  in  zoologiam  incum¬ 
bebat,  uterque  autem,  quaecunque  in  litteris  nova  detexisset, 
cum  altero  communicabat,  ita  ut  utriusque  studia  commu¬ 
nia  judicanda  sint.  Quod  vero  maxime  nos  respicimus, 
opus  est  Willughbeji  de  avibus  a  Rajo  editum,34)  auctore 
ipso  matura  morte  oppresso.  Hoc  igitur  opus  omnibus 
superioribus  in  hoc  genere  usque  ad  illud  tempus  divul¬ 
gatis  ita  praestat,  ut  quodammodo  ab  eo  ornithologia  sy- 

32)  Geschichte  und  Beurtheilung  aller  Systeme  in  der  Zoologie.  p.  256. 

33)  Brissonii  Ornithologia.  Tom.  I.  Praef. 

34)  Londini  1676.  sub  titulo :  „Francisci  Willughbeji  omithologiae  libri 
tres.  Totum  recognovit,  digessit,  supplevit  Joannes  Rajus.“ 

stematica  deduci  possit.  Jam  in  ipsa  praefatione,  quae  de 
communi  materiae  dispositione  agit,  haec  legimus:  „Cum 
vero  species  omnes  accurate  describere  ,  distinguere  et  ad 
suas  singulas  classes  seu  genera  reducere  ad  omnem  obscu¬ 
ritatem  et  confusionem  tollendam,  scopus  sit,  in  quem  prae¬ 
cipue  collineavimus,  omissis  plerumque  Homonymis  et 
Synonymis,  Moralibus,  Mysticis,  Apologis,  Prae¬ 
sagiis,  aliisque,  quae  ad  Theologiam,  Ethicam,  Gram - 
maticam  humanioresque  literas  pertinent,  ea  dun- 
taxat  proponere  et  persequi  decrevimus,  quae  historiae 
naturalis  propria  sunt:  nec  tamen  omnia  hujus  generis, 
quae  uspiam  occurrunt,  absque  ullo  delectu  corrasimus  et 
congessimus,  quae  vel  ipsi  comperta  habemus,  vel  idoneis 
aut  autoribus  prodita,  aut  testibus  confirmata,  verisimillima 
judicamus. “ 

Elucet  ex  his,  omnia  ab  auctore  nostro  abjecta  refu- 
tataque  esse,  quae  ab  opere  rebus  naturalibus  dicato  ab¬ 
horreant.  Post  hunc  e  libris  zoologicis  evanuit  illa  rerum 
ineptarum  et  exilium  colluvies,  qua  inprimis  opera  Gesneri 
et  Aldrovandi  magnopere  scatent,  rei  ipsi  ampliore  tem¬ 
pore  et  spatio  parato.  Itaque  qui  tale  quid  in  opere  zoo- 
logico  anquirunt,  ad  illos  passim  relegantur.  Sic  legimus 
in  lib.  II,  cap.  8.  pag.  104.  „Quae  de  Ave  hac  a  veteribus 
et  neotericis  traduntur,  vide  sis  apud  Gesnerum  et  Aldro- 
vandum.“  Quo  facto  Struthionis  descriptionem  exhibet. 
Haec  vero  longius  persecuti  quum  pretii  illius  operis  im¬ 
perfectam  tantum  imaginem  consequeremur,  ad  systema 
auctoris  accuratius  perscrutandum  nos  convertamus. 

Avium  in  Terrestres  et  Aquaticas  partitionem  ante  eum 
usitatam  ipse  quoque  systemati  suo  subjecit-,  sed  subdivi¬ 
siones  secundum  rostri  et  unguium  diversitatem  institutas 
multum  emendavit.  Itaque  Terrestres  in  duas  familias 
dividuntur,  quarum  prima  rostrum  et  ungues  aduncos 
habet,  altera’  rostrum  et  ungues  rectiores.  Uncungues 
sunt  aut  Carnivorae  aut  Frugivorae.  Illae  iterum 
sunt  aut  Diurnae  aut  Nocturnae;  Diurnae  sunt  aut  ma- 

jores,  ut  Aquila,  Vultur,  aut  minores,  quorum  genero¬ 
siores  ad  aucupium  institui  solent,  ut  Falco,  ignaviores 
contra  ab  aucupibus  neglecti,  ut  Milvus,  Lanius  etc.  No¬ 
cturnae  sunt  vel  auritae  vel  auribus  carentes.  Ad 
Frugi  voras  pertinet  Psittacus.  Altera  familia,  Rectun- 
gues  secundum  magnitudinem  in  maximas,  medias 
et  minimas  distribuuntur.  Maximis  adnumeratur  Stru- 
thiocamelus.  Mediae  sunt  vel  magnirostrae,  ut  Corvus, 
cui  victus  promiscuus;  Picus  insectivorus  est:  vel 
minorir  ostr  a  e,  ut  Gallina,  Columba,  Turdus.  Sequuntur 
minimae  aviculae,  quae  sunt  vel  rostris  tenuibus,  ut 
Hirundo,  Alauda,  vel  crassis,  ut  Coccothraustes,  Loxia  etc. 

Tum  Aquaticas  explicat,  quae  aut  circa  aquas  ver¬ 
santur,  aut  aquis  innatant.  Quae  circa  aquas  versan¬ 
tur,  aut  maximae  sunt,  ut  Grus ;  aut  minores,  quae  sunt 
vel  piscivorae,  ut  Ardea,  Ciconia,  vel  ins e ctivorae, 
ut  Fringa,  Vanellus  etc.  —  Quae  aquis  innatant  sunt  aut 
fis  si  pe  des,  ut  Gallinula,  Fulica,  aut  palmipedes.  Hae 
aut  longos  pedes  habent,  ut  Phoenicopterus,  Corrira  etc., 
aut  breves.  Harum  pedes  sunt  aut  tr  i  dactyli,  ut  Pen- 
guin,  Alea,  aut  tetradactyli:  tetradactylorum  aut  omnes 
digiti  membranis  connexi  sunt,  ut  Anser  Bassanus, 
aut  posticus  solutus  est.  Hoc  autem  casu  rostrum 
angustum  est  et  aut  aduncum,  ut  Mergus,  Diomedea, 
aut  acutum.  Quarum  rostrum  acutum,  eae  sunt  aut  bra- 
chypterae  et  urinatrices,  ut  Colymbus,  aut  macropterae  et 
volaticae,  ut  Lari.  Denique  latum  rostrum  est  apud  An¬ 
serem  et  Anatem. 

Tametsi  in  synopsi  modo  exhibita  fieri  non  poterat, 
ut  cunctae  singulorum  ordinum  subdivisiones  spectarentur, 
idque  in  Aquaticis  praecipue  magna  ex  parte  omitteretur, 
tamen  illa  sufficiet  ad  intelligendum,  ad  quem  statum  ars 
systematica  per  Willughbejum  deducta  sit.  Neque  enim 
jam  genus  nutrimenti  principali  partitioni  subjectum  est, 
sed  forma  rostri  et  unguium.  Quae  quidem  partitio  potis¬ 
simum  in  ordine  Aquaticarum  tanta  constantia  observata 

est,  ut  si  non  earum  locus,  at  certe  distinctiora  indicia  ho¬ 
die  quoque  manserint.  Quod  enim  Spixius  (1.  c.  pag.  258.) 
-Aquaticas  secundum  pedes  in  fissipedes  et  palmipe¬ 
des  distributas  dicit,  in  errore  versatur. 

Divisit  enim  illas  auctor,  ut  diximus,  in  eas,  quae 
circa  aquas  versantur  et  quae  aquis  innatant;  ad 
has  pertinent  etiam  nonnullae  fissipedes,  ut  Fulica  etc. 

Itaque  eo  magis  consentaneum  videtur,  quod  Vesper¬ 
tilio  ab  auctore  nostro  secretus,  Struthio  avibus  assertus 
omniaque  fabulosa  animalia  prorsus  exterminata  sunt, 
id  quod  quidem  jam  a  Charletono  factum  vidimus.  Ac  si 
adhuc  etiam  nimis  veterum  auctoritatem  secutus  non  om¬ 
nino  vitiis  caret,  haec  tamen  praesertim  ei  laus  debetur, 
quod  zoologiam  quasi  ex  vinculis  expedivit  scho¬ 
lasticae,  quae  adhuc  postremum  mediae  aetatis  residuum 
etiam  rerum  naturalium  disciplinis  inhaerebat.  Sic  igitur 
auctore  nostro  praeparari  videmus  praeclaram  illam  aeta¬ 
tem  restaurationis  litterarum  physicarum,  qua  non  ita  multo 
post  Linnaeus  ingenii  sui  sollertia  novam  aeram  condidit. 

Quo  magis  dolemus,  quod  jam  nunc  opusculi  finem 
facere  cogimur,  ne  ulterius  disserendo  exiguum  nobis  con¬ 
cessum  spatium  transgrediamur.  Alteram  igitur  partem  in 
opportunius  tempus  reservaturi  a  Te,  L.  B.  haud  aptius 
discedamus  quam  synopsin  avium  tanquam  totius  dispu¬ 
tationis  summam  adjicientes. 

Systematicam  autem,  quam  vides,  avium  synopsin, 
neque  novi  quidquam,  nec  perfecti  referentem,  nihil  aliud 
esse  judices  quam  tironis  in  rebus  naturalibus  mediocriter 
versati  conamen,  quae  a  doctissimis  et  spectatissimis  viris 
de  avium  systematica  expromta  sunt,  ea  quasi  communi 
quodam  vinculo  colligendi  et  comprehendendi.  Hoc  nobis 
appetentibus  ad  naturam  cujusvis  ordinis  accurate  definien¬ 
dam  perpauca  sufficere  ac  ne  genera  quidem  omnia,  nec 
species  ullae  afferendae  videbantur.  Quo  in  studio  quum 
consentaneum  sit,  ut  in  singulis  pertractandis  saepe  diver¬ 
sae  partitionis  rationes  existant,  tamen  nos  eam  amplecti- 

mur  sententiam,  velut  natura,  si  eam  totam  intueare,  mul¬ 
tiplicem  et  variam  rerum  partim  aequalium,  partim  dispa- 
rium  compositionem  ostendat,  sic  qui  recte  constanterque 
exsecuturus  sit  systema,  eum  quam  severissime  huic  naturae 
rationi  applicare  sese  debere. 

Uberius  autem  de  hujus  systematis  fundamentis  atque 
causis  disseri  non  potuisse  ex  iis,  quae  supra  attulimus, 
facile  perspicitur.  Denique  terminos  ornithographicos,  qui¬ 
bus  in  hac  synopsi  usus  sum,  multaque  alia  ex  II  liger  i 
Prodromo  (pag.  146—93.)  petita  esse  reticere  nolim. 

Synopsis  systematis  avium, 


A.  Insessores: 

pulli  ex  ovo  nondum  exculti  n  parentibus  pastum  accipiunt. 

L  AVCS  aereae:  domicilium  plerumque  in  arboribus,  pedes  breve*  usque 
ad  tarsuni  plumosi;  volant  bene,  cruribus  attracti*. 

1.  Baptalores :  organa  rapacia;  visus,  olfactus,  volatus  valde  exculti, 

ceroma  magnum. 

n.  Vultures:  caput  pectusquo  plcrumqnc  mula,  rostrum  curvatum, 
saepe  carunculati,  pe*  insidens. 

Gvpaetos,  Barcoramphus,  Gypogerauus,  al. 
b.  Falcones:  rostrum  incurvum;  collum  plumatum,  validum;  pes 
insidens. 

Aquila.  Buteo,  Astur,  Falco,  al. 

C.  Striges:  pedes  lanati,  digitus  versatilis,  ptilosis  mollis,  oculi 
antrorsum  spectante* 
n.  Diurul:  dio  tenebrisque  rapiunt. 

Nyctea,  Nisoria. 

fi.  Nocturni:  visu  iuterdiu  carentes  noctu  rapiuut. 

Noctua,  Bubo,  Otna. 

2.  Oscines:  apparatus  ad  canendum;  pe*  ambulatorius. 

a.  Canori:  aves  parvae,  modulato  sono,  rostro  vario,  remige 

primo  minimo. 

a.  Turdi  da:  rostrum  longum,  compressum,  apex  aduncus,  in 

basi  parvae  pennae  setaceae. 

Lanius.  Muscicapn,  Turdus.  Cincius,  Saxicola,  Sylvia,  Motacilla,  al. 

fi.  Fringillida;  rostrum  conicum,  cmarginatum.  in  basi  aut 
nullae  aut  parvae,  vibrissae,  cornus  robustius. 
Alauda,  Fringilla.  Parus,  Embcriza,  Tnngnra,  Euphone,  Loxia.  al. 

b.  Gregariae:  rostrum  conicum  sine  vibrissis,  nerotarsiuin  cly- 

peatum.  paratarsiuin  scutulatum. 

Icterus,  Sturnus,  Graculo. 

C.  Coraces :  rostrum  paulum  aduncum,  validum,  in  basi  vibrissae. 
Corvus,  Paradisea. 

<].  Hiruntlinicla:  rostrum  parvum,  depressum,  in  basi  dilatatum, 
rictus  amplus,  alae  longissimae. 

Hirundo,  Chelidon,  Procne. 

C.  TenuirOStraC :  rostrum  longum,  tenue,  in  apice  acutuui,  lingua 
acuta  et  cartilaginea. 

«.  Certhida:  rostinm  longum  atque  rectum. 

Certhia,  Tichodronia.  Sitta. 

fi.  Nectarinia:  rostrum  longnm  et  aduncum,  lingua  tubulosa, 
in  apice  fibrosa. 

Drepanis,  Hcmiganthus. 

3.  Scansores :  pes  ant  ambulatorius  aut  gressoriu»  aut  scansorius; 

apparatu  ad  canendum  egent.*) 

A.  Clamatores:  clamitant,  tarsu»  clypcatus. 
n  Aniso  dactyli:  pes  ambulatorius. 

Upupa,  Trochilus  Coracias. 
fi.  Syndactyli:  pes  gressorius. 

Buceros,  Alcedo,  Merops, 
b.  Scansores  (proprie  sic  dicti);  pes  scansorius. 

ltliampbastus.  Psittacus,  Bucco,  Jvnx,  Picus. 

C.  Amphibola:  digito  versatili. 

Cypselus,  Caprimulgus.  Musoplinga,  Colius,  Cucullus. 

4.  Columbinae :  rostrum  cutaneum,  anctum,  nares  fornificatae,  cero¬ 

mate  tumido. 

Una  familia: 

Columba.  Turtur. 

B.  Autopliagi: 

pulli  ex  ovo  cxcnlti  ipsi  pastum  anquirunt. 

L  Aves  terrestres :  domicilium  in  terra,  crassa  ac  robusta  statura,  male 
aut  omnino  non  volant,  pes  insidens  aut  cursoriu*. 

5.  Gallinae:  rostrum  pure  corneum,  crassum ,  capite  brevius,  alne 

breve*;  pes  insidens  (hallux  aut  insistens  aut  amotus 
aut  deficiens). 

a.  Gallinaceae:  hallux  iuantens. 

Ptcrocles,  Perdix,  Tetrao,  Gallus,  Phasianus,  al. 

b.  Crypturidae :  hallux  aut  amotus  aut  deficiens. 

Crypturus,  Urtygis,  llemipodius. 

G.  Cursores :  rostrum  depressum,  collum  longum,  pes  cursoriu*. 

a.  Proceri :  pectus  sine  earina,  non  volant;  pennae  rliachi  ilura 
carent.  _  _ 

«  Struthiocamelu  s:  pelvis  ante  clausa,  pes  didactylu* ;  mingit. 
fi  Uhvaaiuericana:  et  caput  et  collum  et  femur  plumosa; 
pe*  tridactylus. 

y.  Casu  ari  i:  plunino  duplicatae;  alne  aut  inipeuncs  aut  scapi 
nudi,  sine  cauda,  tridactyli. 

Casuanus  gnlcatus,  Dcomajus. 

b.  Aptervgida:  rostrum  longum,  rotundum,  molle;  pennae  pilosae; 

pnemnaeita*  nnlln;  pes  tetradactylus. 

Ajiteryx  australis. 

C.  Alectorides:  rostrum  ut  Gallinarum,  tibia  nuda,  ala  «nepe 
calcamta;  tridactyli  aul  tetra dactyli. 

Otis,  Pnlamcdea.  P sophia,  Dicholophu*. 

III.  Aves  palnstres :  donricfliom  nd  litora  paludesque,  pes  vadans,  rostrum 
longum ,  collum  tenuo  et  longum ;  volant  bene  pe¬ 
dibus  retroversis;  unus  ordo. 

7.  Grallatores :  congregantur  In  duas  cohortes: 

1'  Tridactyli:  uaUttCe  «.-««nt,  p&rtim  in  sicco  vivunt;  una  familia. 

a.  Charadrida:  huc.  pertinent 

Haematopoa,  Himantopu*,  Charadrius,  Calidris. 

7"  Tetrndactyli:  hallux  adest. 

b.  Hero  dias :  nitrum  et  collum  longissima;  pedes  longi  et  fi**i. 

Ciconia,  Gnu,  Ardea. 

C.  Scolopacidae:  rostrum  longissimum,  tenue,  molle;  collum 
crassum,  quod  ex  arbitrio  arrigi  potest,  pede* 
fissi. 

Scolopax,  Fringa.  Totanns,  Numeniu*. 

d.  Ralli dae :  rostrum  breve,  cuneiforme,  compressum;  digiti  longi, 
pede*  tisai. 

Rallux,  Crcx,  Gallinula,  Parra. 

C.  Hygrobatac :  pe*  palmatus,  rostrum  varium. 

Kecurviroi.tr»,  Plataica,  Phoenicopterus,  Conira. 

IV  Aves  aquaticae:  plerumque  iu  aqua  vivunt,  pectus  latum,  pes  na 
tutorius  et  aven.ua;  nuilc  incedunt,  mergunt;  unus 
ordo. 

8.  Natatores:  hac  sunt  familiae: 

a.  Lobipedes:  digiti  longi  et  lobati. 

Fulica,  Podoa. 

b.  Longipennes:  alae  longissimae,  hallux  liber. 

Sterna,  Larus,  Lestris. 

C.  Tubiliarcs:  nares  tubulosae  ante  sunt  apertae;  hallux  aut  de¬ 
ficiens  aut  unguis  hallucari*. 

Procvllurin,  Diomedea. 

d.  Laincllosodcntatae :  rostrum  depressum,  dertri  apice  deflexo. 

toiuia  lamcllosodenUta,  halluce  mutilo; 
fero  omnes  in  aqua  dulci  vivunt. 

Anser,  Cygnus,  Anas,  Mergus. 

e.  Stcganopodes:  tctrndactylno,  palmatae;  rostrum  longissimum 

et  tenue,*  interdum  ingluvies  maxima,  saccata 
et  nuda. 

Dysporus,  Hnlieus,  Pelecanus,  Phncton. 

f.  Podicipcs:  pedes  aversi,  juxta  erissum  positi,  alae  breves, 

hallux  inutilus,  fere  semper  iu  aqua  vivunt. 
Colymbus,  Eudytes,  Alea,  Aptenodvtes. 

*>  In  nonnullis  horum,  qui  appelluntur  „Traoheoplioue*,“  singulare  or- 
gauum  vocis  repentur. 

V  I  T  A. 


Ego,  Israel  Scheye,  natus  sum  Schneidemuehlii, 
oppido  magni  ducatus  Posnaniensis,  die  VII.  mensis  Junii 
anni  MDCCCXXIV.  patre  X.  Scheye,  matre  Paul  in  a 
e  gente  Wollheim,  qui  ut  per  multos  annos  incolumes 
mihi  serventur,  a  Deo  benigno  precor.  Judaeus  sum. 
Primis  litteris  a  patre  imbutus  scholam  patriam  adii. 

Anno  MDCOCXXXIX.  Berolinum  migravi,  ibique  ali¬ 
quamdiu  privatim  eruditus  inter  discipulos  classis  secundae 
gymnasii  Leucophaei,  quod  tunc  auspiciis  Cei.  Ribbeck 
florebat,  receptus  sum.  Sed  breve  tantum  tempus  mihi 
contigit,  ut  in  litteras  altiores  incumberem,  nam  tenues 
meae  res  familiares  paucis  post  annis  me  coegerunt  ali¬ 
quod  tempus  ab  illis  abstinere.  Variis  fatis  deinde  supe¬ 
ratis  tandem  ad  studia  reversus  Vratislaviam  me  contuli. 
Hic  gymnasium  Elisabetanum  per  annum  frequentavi. 
Testimonio  maturitatis  in  gymnasio  regio  catholico,  quod 
adhuc  rectore  Cei.  Wissowa  floret,  mihi  comparato  anno 
MDCCCLI.  Regiomontum  discessi,  ubi  ab  111.  Ro sen¬ 
ii  r  an  z,  prorectore  magnifico,  civibus  almae  academiae  Al- 
bertinae  adscriptus  nomen  apud  111.  Rathke,  gratiosi  me¬ 
dicorum  ordinis  decanum  spectatissimum,  professus  sum. 
Regiomonto  post  duo  semestria  relicto  academiam  Beroli- 
nensem  petii,  ubi  111.  Dieterici  rectore  magnifico  111. 
Juengken,  gratiosi  medicorum  ordinis  decano  maxime 
spectabili,  nomen  dedi. 

Reedomonti  lectiones  auscultavi  hasce:  111.  Rosen- 

O 

kranz  de  psychologia;  111.  Tau  te  de  logice;  111.  Mos  er 
de  physice  experimentali,  de  galvanismo  et  electricitate ; 
Ili.  Dulk  de  chemia  experimentali;  111.  Meyer  de  bota- 
nice  generali;  111.  Rathke  de  splanchnologia  et  angiologia; 
111.  Burdach  de  osteologia,  myologia,  neurologia  et  de 
arte  cadavera  recte  dissecandi.  Berolini  disserentes  audivi : 
111.  Lichtenstein  bis  de  zoologia;  111.  Braun  de  botanice 

speciali;  111.  Weiss  de  mineralogia;  111.  Do  ve  de  meteo- 
rologia;  111.  Mueller  de  physiologia  et  una  cum  111.  j 
Schlemm  de  arte  cadavera  recte  secandi;  111.  Langen-j 
beck  de  chirurgia  speciali  et  de  aciurgia;  111.  Rombergj 
de  pathologia  et  therapia  speciali;  111.  Mitscherlich  iiQjj 
materia  medica;  111.  C asper  de  medicina  forensi;  Exp. * 
Traube  de  auscultatione  et  percussione  et  diagnostice  j 
physicali;  Exp.  Crede  de  arte  obstetricia;  Exp.  Meyerj 
de  anatomia  pathologica,  de  auscultatione  et  percussione;  | 
Exp.  Eriedberg  de  chirurgia.  Praeterea  interfui  scholis  j 
clinicis:  111.  Langenbeck,  Cei.  W  olff,  Exp.  de  Bae-  j 
rensprung,  Cei.  Schoeller,  Exp.  Ebert. 

Quibus  viris  omnibus  optime  de  me  meritis  gratias 
quam  maximas  ago  semperque  habebo. 

Jam  tentaminibus  philosophico  et  medico  itemque 
examine  rigoroso  superatis  spero  fore,  ut  dissertatione  the¬ 
sibusque  publice  defensis  summi  in  medicina  et  chirurgia 
honores  in  me  rite  conferantur. 


« 

THESES. 

_ _ 

i 

1.  Nullus  medicus  nisi  rerum  naturalium  peritissimus. 

2.  Anatomia  pathologica  proprie  ab  aegrotis  observandis 
inchoari  et  in  secandis  cadaveribus  finiri  debet. 

3.  Falso  negant,  artem  medicam  esse  scientiam. 

4.  Thermometrum,  quamvis  alioqui  utilissimum,  non  in 
praxi  privata,  sed  in  nosocomio  tantum  est  adhibendum. 

5.  Aves,  quam  facile  a  ceteris  animalium  classibus  distingui 
possunt,  tam  difficile  inter  se  discernuntur. 


